INEC ta gargadi Jama’a ana saura makonni 2 a soma zabe a Najeriya
14 days ago 2253 views by Muhammad Malumfashi
- Hukumar zabe na INEC tayi gargadi game da fitar da sakamakon karya
- INEC tace ana iya garkame masu yada sakamakon zaben bogi a kurkuku
- Hukumar mai zaman kan-ta ta gargadi ‘yan jarida su bi doka a zaben bana
INEC ta gargadi Jama’a game da fitar da sakamakon zabe
Hukumar zabe na INEC mai zaman kan-ta a Najeriya ta ja kunnen jama’a da su gujewa yada sakamakon zaben da bai inganta ba a zaben bana da za ayi. Yanzu dai saura kusan makonni 2 ne kacal a fara babban zabe a Najeriya.
Kamar yadda mu ka samu labari, wani babban kwamishinan hukumar INEC, Festus Okoye, ya gargadi mutanen gari game da sanar da sakamakon zabe. Hukumar tace sabawa hakan na iya jawowa mutum daurin shekaru a gidan yari.
KU KARANTA: INEC za ta fuskanci fushin yan Najeriya idan ta murde zabe - PDP
Kwamishinan na INEC yace aikin Baturen zabe ne sanar da sakamako ba wani ‘dan jarida ko wani mutum ba, a dalilin haka ne aka ja hankalin jama'a cewa ba su da hurumin sanarwa ko kuma yadawa Duniya sakamakon zaben kasar.
Okoye yake cewa irin wannan karam-bani ya sabawa sashe na 123(4) na dokar zabe na INEC. Idan aka samu mutum da laifin hakan, zai fuskanci hukuncin dauri a gidan maza na tsawon akalla shekaru 3 inji hukumar mai zaman kan-ta.
Bayan nan kuma hukumar mai gudanar da zabe, ta yi wa ‘yan jarida da sauran masu ruwa-da-tsaki a sha’anin zabe karin haske game da abubuwan da ba su halatta ayi wajen zabe ba. Okoye yace akwai bukatar a ilmantar da mutane.
Hausa NewsInec Latest NewsLabarai Daga JariduManyan Labarai A Yau
Icharity club Nigeria Victoria Orenze Richest musicians in the world MTN beta talk code Latest ankara flare gowns
An karrama Isa Pantami a matsayin Jami’in Gwamnatin da ya san kan aiki